EkBass/fiwiki-20250220-pages-articles huggingface dataset:
Aino Havukainen

Aino-Maria Havukainen (s. 5. joulukuuta 1968 Rauma) on suomalainen lastenkirjailija, kuvittaja ja sarjakuvantekijä. Hänet tunnetaan muun muassa Tatu ja Patu -kirjojen tekijänä yhdessä miehensä Sami Toivosen kanssa. Havukainen valmistui graafiseksi suunnittelijaksi Lahden Muotoiluinstituutista vuonna 1992 ja ryhtyi freelanceriksi vuonna 1996. Havukainen on kuvittanut Sami Toivosen kanssa muun muassa Sinikka ja Tiina Nopolan kirjoittamia Risto Räppääjä -kirjoja. Kokonaan Havukaisen ja Toivosen omaa tuotantoa ovat Tatusta ja Patusta kertovat lastenkirjat, joista etenkin Tatun ja Patun Suomi (2007) nousi suosituksi ja sai Finlandia Junior -palkinnon vuonna 2007. Tatu ja Patu -kirjoja on käännetty monille kielille. Kahdeskymmenes Tatu ja Patu -kirja, nimeltään Tatu ja Patu, elämä ja teot, ilmestyi kesällä 2018. Maailmankatsomuksellisista syistä Havukainen ja Toivonen eivät ole teettäneet hahmoistaan oheistuotteita muutamia palapelejä ja lautapelejä lukuun ottamatta. Havukainen ja Toivonen ovat julkaisseet myös teokset Vauhtiässät Max & Olivia (1997), Veera lääkärissä (1999), Veera ja menopelit (2000) sekä Veera ja maatalon eläimet (2001). Tatu ja Patu -hahmot tekivät ensiesiintymisensä Veera-kirjoissa. Nykyään Havukainen ja Toivonen pitävät Veera ja maatalon eläimet -kirjaansa vanhentuneena, koska se antaa maataloudesta aiheettoman idyllisen kuvan. Vuonna 2001 Havukainen ja Toivonen saivat Rudolf Koivu -palkinnon kuvituksista kirjoissa Veera ja menopelit sekä Risto Räppääjä ja Nuudelipää. Vuonna 2006 he saivat Kaarina Helakisa -palkinnon. Vuonna 2010 Suomen tietokirjailijat ry myönsi Havukaiselle ja Toivoselle Tietopöllö-palkinnon Tatu ja Patu -kirjasarjasta. Havukainen ja Toivonen ovat olleet ehdolla Astrid Lindgrenin muistopalkinnon saajiksi vuosina 2009, 2010 ja 2016. Havukainen ja Toivonen asuvat lastenkirjailija Mauri Kunnaksen lapsuudenkodissa. Heillä on kaksi tytärtä. ==Lähteet== Luokka:Suomalaiset lasten- ja nuortenkirjailijat Luokka: Suomalaiset kuvittajat Luokka:Vuonna 1968 syntyneet Luokka:Elävät henkilöt
Dieter Hoeneß

Dieter Hoeneß (s. 7. tammikuuta 1953 Ulm, Baden-Württemberg, Saksan ltv.) on saksalainen, maajoukkueessakin pelannut jalkapalloilija, joka myöhemmin on toiminut bundesliigaseurojen johtotehtävissä. == Ura pelaajana == Hyökkääjänä pelannut Hoeneß pelasi Ulmin amatööriseuroista VfB:ssä ja SSV:ssä sekä alasarjajoukkue VfR Aalenissa ennen kuin teki ammattilaissopimuksen 2. Bundesliigassa pelanneen ja sittemmin pääsarjaan nousseen VfB Stuttgartin kanssa vuonna 1975. Vuonna 1979 Hoeneß siirtyi Bayern Müncheniin, missä pelasi uransa menestyksekkäimmät vuodet ja pääsi juhlimaan Saksan mestaruutta viidesti. Hän lopetti uransa vuonna 1987. Länsi-Saksan maajoukkueessa Hoeneß pelasi urallaan kuusi ottelua, joissa hän teki neljä maalia. Hän oli mukana Meksikossa vuoden 1986 MM-kilpailuissa, joissa joukkue saavutti hopeaa. == Pelaajauran jälkeen == Lopetettuaan pelaajauransa Hoeneß toimi markkinointipäällikkönä tietokonvalmistaja Commodoren palveluksessa, joka noihin aikoihin oli Bayern Münchenin pääsponsori. Vuosina 1990–1995 hän toimi seurajohtanaja VfB Stuttgartissa. Vuonna 1996 hänet nimettiin Hertha Berlinin varapuheenjohtajaksi ja seuraavana vuonna nykyiseen tehtäväänsä hallintopäälliköksi vastualueenaan strategia, lehdistö ja tiedotusasiat. Dieter Hoeneßin veli Uli on myös entinen huippujalkapalloilija. == Saavutukset pelaajana == * Saksan mestaruus 1980, 1981, 1985, 1986, 1987 * Saksan Cupin voitto 1982, 1984, 1986 * Euroopan Cupin kakkossija 1982, 1987 * MM-hopeaa 1986 == Lähteet == == Aiheesta muualla == * Esittely Herthan sivuilla Luokka:Saksalaiset jalkapalloilijat Luokka:Vuonna 1953 syntyneet Luokka:Elävät henkilöt
Landskronan linnoitus

thumb|right|250px|Landskronan linnoitus. Landskronan linnoitus tai Landskronan linna ( tai Landskrona slott) on Etelä-Ruotsissa Skånen läänissä ja Landskronan kunnassa Juutinrauman itärannalla sijaitseva linna. Linnoitus on yksi Pohjoismaiden parhaiten säilyneistä 1500-luvun vesilinnoituksista, ja siinä on hyvin säilynyt vallihautajärjestelmä. Linna on toiminut myös vankilana 1800-luvulla.Statens fastighetsverk Viitattu 13.12.2015. Linnan rakentaminen aloitettiin 1549 ja saatiin valmiiksi 1559. Rakennuttajana toimi Tanskan kuningas Kristian III. Nykyään linnan omistaa Statens Fastighetsverk. Linnaa käytetään juhlatilaisuuksiin ja siellä järjestetään opastettuja kierroksia. ==Lähteet== ==Aiheesta muualla== Luokka:Landskronan kunta Luokka:Skånen läänin linnat
Melanesianlurikit

Melanesianlurikit (Charmosyna) on kaijojen heimoon kuuluva lintusuku. Melanesianlurikit elävät enimmäkseen Papua-Uusi-Guineassa ja sen lähistön saarilla. Sukuun luetaan nykyisin kuuluvaksi 15 lajia. Eräät tutkijat sijoittavat suvun polynesianlurikkeihin (Vini). Joillakin lajeilla on säihkyvän väriset päälaenhöyhenet. Sukupuolidimorfismia esiintyy useilla lajeilla ja nuoret yksilöt muistuttavat höyhenpuvultaan enemmän naarasta.Forshaw, Joseph M. & Cooper, William T. 1977: Parrots of the World. - T.F.H. Publications, Inc. New Jersey. ISBN 0-87666-959-3 == Melanesianlurikkeihin (Charmosyna) kuuluvia lajeja == * Burunlurikki (Charmosyna toxopei) * Irianinlurikki (Charmosyna josefinae) * Keijulurikki (Charmosyna pulchella) * Kruunulurikki (Charmosyna diadema) * Kääpiölurikki (Charmosyna wilhelminae) * Palmulurikki (Charmosyna palmarum) * Papuanlurikki (Charmosyna papou) * Punakurkkulurikki (Charmosyna amabilis) * Punakylkilurikki (Charmosyna placentis) * Punaleukalurikki (Charmosyna rubrigularis) * Punaotsalurikki (Charmosyna rubronotata) * Salomoninlurikki (Charmosyna margarethae) * Viherlurikki (Charmosyna meeki) * Viirulurikki (Charmosyna multistriata) == Lähteet == ==Aiheesta muualla== *BirdLife Suomi ry: Maailman lintujen suomenkieliset nimet 3., uudistettu painos (2018) *ITIS: Charmosyna Luokka:Melanesianlurikit
Romanas Arlauskas

Romanas Arlauskas (11. kesäkuuta 1917 – 22. syyskuuta 2009) oli australialainen liettualaissyntyinen shakinpelaaja. Hän saavutti kirjeshakin suurmestarin arvonimen vuonna 1965 sijoituttuaan kolmanneksi kirjeshakin maailmanmestaruuskilpailuissa. Arlauskas muutti Australiaan vuonna 1949. Hän voitti myös shakin australianmestaruuden samana vuonna.Romanas Arlauskas ==Lähteet== ==Aiheesta muualla== * Luokka:Liettualaiset shakinpelaajat Luokka:Australialaiset shakinpelaajat Luokka:Vuonna 1917 syntyneet Luokka:Vuonna 2009 kuolleet
Valkoinen armeija, musta paroni

Valkoinen armeija, musta paroni (ven. Белая Армия, чёрный Барон, Belaja Armija, Tšornyi Baron) on puna-armeijan marssi Venäjän sisällissodan ajalta vuodelta 1920. Sen on säveltänyt Samuil Pokrass ja sanoittanut Pavel Grigorjev. ==Sanoitus== Venäjäksi Translitteraatio Käännös :Белая армия,чёрный барон :Снова готовят нам царский трон, :Но от тайги до британских морей :Красная Армия всех сильней. :Так пусть же Красная :Сжимает властно :Свой штык мозолистой рукой, :И все должны мы :Неудержимо :Идти в последний смертный бой! :Красная Армия,марш вперёд! :Реввоенсовет нас в бой зовёт. :Ведь от тайги до британских морей :Красная Армия всех сильней! :Так пусть же Красная :Сжимает властно :Свой штык мозолистой рукой, :И все должны мы :Неудержимо :Идти в последний смертный бой! :Мы раздуваем пожар мировой, :Церкви и тюрьмы сравняем с землёй. :Ведь от тайги до британских морей :Красная Армия всех сильней! :Belaja armija, tšornyi baron :Snova gotovjat nam tsarski tron, :No ot taigi do brintanskih morei :Krasnaja Armija vseh silnei. :Tak pust že Krasnaja :Sžimajet vlastno :Svoi štyk mozolistoi rukoi, :I vse dolžny my :Neuderžimo :Idti v posledni smertnyi boi! :Krasnaja Armija, marš vperjod! :Revvojensovet nas v boi zovjot. :Ved ot taigi do britanskih morei :Krasnaja Armija vseh silnei! :Tak pust že Krasnaja :Sžimajet vlastno :Svoi štyk mozolistoi rukoi, :I vse dolžny my :Neuderžimo :Idti v posledni smertnyi boi! :My razduvajem požar mirovoi, :Tserkvi i tjurmy sravnjajem s zemljoi. :Ved ot taigi do britanskih morei :Krasnaja Armija vseh silnei! :Valkoinen armeija, musta paroni :Tahtovat palauttaa tsaarin vallan, :Mutta taigasta brittiläisille merille :Puna-Armeija on vahvin kaikista. :Anna siis Puna-Armeijan :Puristaa voimakkaasti :Pistintäsi kalkkuneella kädellä :Ja meidän täytyy kaikkien :Lannistumattomasti :Lähteä viimeiseen kuolontaisteluun! :Puna-Armeija, marssi eteenpäin! :Vallankumouksellinen Sotaneuvosto kutsuu meidät taistoon. :Sillä taigasta brittiläisille merille :Puna-Armeija on vahvin kaikista. :Anna siis Puna-Armeijan :Puristaa voimakkaasti :Pistintäsi kalkkuneella kädellä :Ja meidän täytyy kaikkien :Lannistumattomasti :Lähteä viimeiseen kuolontaisteluun! :Me puhallamme maailmanlaajuista tulta, :Me romautamme kirkot ja vankilat maan tasalle. :Sillä taigasta brittiläisille merille :Puna- Armeija on vahvin kaikista. ==Muut samalle sävelelle tehdyt laulut== Suomalainen työväenlaulu Nuorison marssi on tehty samalla sävelelle. Sen sanoitus on kuitenkin aivan erilainen. Myös saksalaisessa Die Arbeiter von Wienissä on sama sävel. ==Lähteet== ==Aiheesta muualla== *Valkoinen armeija, musta paroni SovMusicissa laulettuna *Valkoinen armeija, musta paroni SovMusicissa instrumentaalisena Hymni
Eurytos (filosofi)

Eurytos (, ; n. 400 eaa.) oli antiikin kreikkalainen pythagoralainen filosofi. Iamblikhos sanoo eräässä kohdassa hänen olleen krotonlainen,Iamblikhos: de Vit. Pyth. 28. mutta toisessa kohdassa puolestaan taraslaisia pythagoralaisia.Iamblikhos: de Vit. Pyth. 36. Eurytos oli Filolaoksen oppilas. Diogenes Laertios mainitsee hänet Platonin opettajien joukossa,Diogenes Laertios: Merkittävien filosofien elämät ja opit III.6, VIII.46. vaikkakin tämän todenperäisyys on hyvin kyseenalaista. Ei tiedetä, kirjoittiko Eurytos yhtään teosta. On kuitenkin mahdollista, että Stobaioksen erään Eurytoksen kirjoittamaksi mainitsema katkelmaStobaios: Phys. Ecl. i. on peräisin jostain tämän Eurytoksen teoksesta. Aristoteles mainitsee Eurytoksen teoksessaan Metafysiikka käsitellessään lukuja substanssien ja olemisen syinä ja pisteitä suuruuksien rajoina. Hänen mukaansa ”Eurytos ratkaisi, mikä kunkin olion luku on (esimerkiksi tämä ihmisen ja tämä hevosen) jäljittelemällä elävien olentojen muotoja pikkukivillään -- samalla tavalla kuin jotkut järjestävät luvut kolmion ja neliön muotoon”.Aristoteles: Metafysiikka 1092b. (Suomennos Tuija Jatakari, Kati Näätsaari ja Petri Pohjanlehto.) == Lähteet == Luokka:Pythagoralaiset filosofit
Oulun Etta -palkinto

Oulun Etta -palkinto on Oulu-Seuran vuosittain myöntämä tunnustus vuoden oululaiselle. Palkinnon saaja voi olla yksityinen henkilö, työryhmä, yritys tai yhteisö. Palkitun toiminnan tulee liittyä tiiviisti Ouluun ja oululaisuuteen. Alun perin palkittavan arvonimeksi päätettiin antaa Stiiknafuulia Teuvo Pakkalan novellin innoittamana. Myöhemmin nimi kuitenkin muutettiin nykyiseen muotoon. ==Palkitut== * 1983 Director Musices Pauli Kaijanen * 1984 opetusneuvos Erkki Tuomikoski * 1985 Oulun Kauppahalliyhdistys * 1986 Franzénin talon saneeraajat ja säilyttäjät * 1987 taiteilija Hilkka Inkala * 1988 tanssiurheiluseura Telemark * 1989 kamarineuvos Atte Kalajoki * 1990 Oulun Luistinseura * 1991 talousneuvos Väinö Huotari * 1992 Oulun Teknologiakylä * 1993 näyttelijä Aulis Rosendahl * 1994 maisteri Maija-Liisa Bäckström * 1995 Aikakauslehti Kaltio * 1996 Pohjois-Pohjanmaan museo ja Museoyhdistys * 1997 Nuorten Ystävät * 1998 kirjailija Joni Skiftesvik * 1999 Mieskuoro Huutajat * 2000 arkkitehti Kaarina Niskala * 2001 oopperatoimen johtaja Leena Salonen * 2002 toiminnanjohtaja Jussi Malmi * 2003 Kalevan kulttuuritoimituksen päällikkö Kaisu Mikkola * 2004 Pohjan sotilassoittokunta * 2005 professori Jouko Vahtola * 2006 Oulun Elokuvakeskus * 2007 Oulun Naisvoimistelijat * 2008 Oulun Kärpät * 2009 historianopettaja Carl-Eric Silvander Oulun ruotsinkielnen koulu * 2010 opetusneuvos Martti Niemelä * 2011 musiikkineuvos Sointu Annala * 2012 Harry Hammar ja Hammarin Sähkö Oy * 2013 elokuvaohjaaja Mika Ronkainen * 2014 Oulun Purjehdusseura * 2015 toimittaja Jukka Ukkola * 2016 näyttelijä Risto Tuorila * 2017 Oulun Saskiat ry * 2018 Elokuvateatteri Star * 2019 sanoittaja ja säveltäjä Veikko Juntunen * 2020 kansainvälisyyspäällikkö Anneli Korhonen * 2021 Madetojan musiikkilukio * 2022 Kestävän Kehityksen Keskus (Yritetään yhdessä) -työpajakeskus * 2023 kuvataiteilja Sanna Koivisto * 2024 Kolmiotalon, As. Oy Torikatu 4:n, asukasyhteisö Lähde ==Lähteet== Luokka:Oulun kulttuuri Luokka:Suomalaiset palkinnot
Lev Aronin

Lev Solomonovitš Aronin (; 20. heinäkuuta 1920 Samara – 3. lokakuuta 1982 Moskova) oli neuvostoliittolainen shakinpelaaja. Hän oli ammatiltaan insinööri-meteorologi. Aronin saavutti kansainvälisen mestarin arvonimen vuonna 1950. Hän osallistui shakin neuvostoliitonmestaruuskilpailuihin kahdeksan kertaa ja sijoittui neljännellä kerrallaan toiseksi puoli pistettä mestaruuden voittaneesta Paul Keresistä. Aronin jakoi ensimmäisen sijan venäjänmestaruuskilpailuissa vuonna 1952 ja voitti moskovanmestaruuden vuonna 1965. ==Lähteet== * ===Viitteet=== ==Aiheesta muualla== * Luokka:Neuvostoliittolaiset shakinpelaajat Luokka:Venäläiset shakinpelaajat Luokka:Shakin kansainväliset mestarit Luokka:Vuonna 1920 syntyneet Luokka:Vuonna 1982 kuolleet
Hippon

Hippon (; 400-luku eaa.) oli antiikin kreikkalainen esisokraatikkoihin lukeutuva filosofi. Hänen on kuvattu olleen joko rhegionlainen,Hippolytos: i.16 metapontionlainen,Censorinus; Claudius Mamertinus samoslainenIamblikhos tai krotonlainen.Lääketieteelliset kirjoitukset, London Papyrus 137, col. xi. 22-42. Siksi on mahdollista, että tuolloin vaikutti useampi samanniminen filosofi. Hippon harjoitti muiden esisokraatikkojen lailla ennen kaikkea luonnonfilosofiaa. Aristoteles ei kuitenkaan lukenut häntä suurten esisokraatikkojen joukkoon ”hänen ajattelunsa pinnallisuuden vuoksi”.Aristoteles: Metafysiikka I.3, 984a3. (Suomennos Tuija Jatakari, Kati Näätsaari ja Petri Pohjanlehto.) Hippolytoksen mukaan Hippon katsoi veden ja tulen olevan ensisijaiset alkuaineet. Hän katsoi, että tuli saa alkunsa vedestä, ja näistä kahdesta puolestaan saa alkunsa koko muu kaikkeus. Myös Simplikioksen mukaan Hippon katsoi veden olevan kaiken alkuperusta.Simplikios: in Physics, 23.21-24. Keskiaikainen Aristofaneen Pilvistä tehty skolia laittaa Hipponin nimiin näkemyksen, jonka mukaan taivaat ovat kuin uunin kupu () Maan yllä. Monet kuvaukset Hipponin ajattelusta antavat ymmärtää, että hän oli kiinnostunut biologisista asioista. Hän katsoi, että kaikissa elävissä asioissa oli sopiva määrä kosteutta, ja sairaudet saivat alkunsa siitä, että kosteuden määrä oli epätasapainossa. Sielun hän katsoi saavan alkunsa mielestä ja vedestä. Jossain vaiheessa Hipponia syytettiin ateismista. Hänen teoksensa ovat kuitenkin kadonneet, joten syytä tähän ei tiedetä. Komediarunoilija Kratinos syytti Hipponia jumalattomuudesta teoksessaan Kaikkinäkevät (Panoptai).PCG F 167 Kassel-Austin = DK 38 A 2 == Lähteet == Luokka:Esisokraatikot
Sirppikeisarikala

Sirppikeisarikala (Pomacanthus asfur) on keisarikaloihin kuuluva kala, jota pidetään joskus meriakvaarioissa. == Koko ja ulkonäkö == Sirppikeisarikala kasvaa 40 cm pitkäksi. Sen kyljessä on tummansinisellä pohjalla iso keltainen kuunsirppikuvio, myös pyrstöevä on keltainen. Poikasen väri poikkeaa aikuisen kalan värityksestä tyystin. Koirasta ja naarasta ei voi erottaa ulkonäön perusteella.Pet education == Alkuperä == Sirppikeisarikala on kotoisin Punaiseltamereltä ja Intian valtameren länsiosista sekä Adeninlahdelta. Etelässä sen levinneisyysalue ulottuu Sansibarille asti. == Käyttäytyminen == Sirppikeisarikala on keisarikalaksi melko arka, mutta reviiritietoisena aggressiivinen oman lajinsa yksilöitä kohtaan. == Vesiolot ja ravinto == Sirppikeisarikala syö luonnossa sienieläimiä. Akvaariossa sille annetaan sekä kasvis- että liharuokaa ja keisarikaloille suunniteltua erityisruokaa, joka sisältää sienieläimiä. Riutta-akvaariossa voi tulla ongelmia sen kanssa, että kala alkaa usein näykkiä kivikorallien polyyppejä ja simpukoita, mutta sitä voi pitää pienipolyyppisten kivikorallien ja kitkeränmakuisten pehmytkorallien kanssa. == Lähteet == Luokka:Meriakvaariokalat Luokka:Keisarikalat
Fontana

Fontana voi tarkoittaa ainakin seuraavia asioita: ==Paikat== *Fontana, kunta Maltalla *Fontana, asutuskeskus Argentiinassa *Fontana, asutuskeskus Kap Verdessä *Fontana, kaupunki Kaliforniassa *Fontana, kaupunki Kansasissa *Fontana, metroasema Barcelonassa *Fontana-on-Geneva Lake, kylä Wisconsinissa *Fontana Village, kylä Pohjois-Carolinassa *Fontana, kraatteri Kuussa *Fontana, kraatteri Marsissa ==Sukunimi== *Alex Fontana (s. 1992), sveitsiläinen moottoriurheilija *Arianna Fontana (s. 1990), italialainen kaukalopikaluistelija ja olympiavoittaja *Attilio Fontana (s. 1952), italialainen poliitikko *Carl Fontana (1928–2003), amerikkalainen muusikko *Carlo Fontana (1634/1638–1714), italialainen arkkitehti *D. C. Fontana (1939–2019), yhdysvaltalainen tieteiskirjailija *D. J. Fontana (1931-2018), yhdysvaltalainen rumpali *Domenico Fontana (1543–1607), italialainen arkkitehti *Federica Fontana (s. 1977), italialainen malli *Felice Fontana (1730–1805), italialainen tiedemies *Francesco Fontana (1580–1656), italialainen astronomi *Franco Fontana (s. 1933), italialainen valokuvaaja *Gregorio Fontana (1735–1803), italialainen matemaatikko *Giovanni Battista Fontana (n. 1571–1630), italialainen säveltäjä ja viulisti *Isabeli Fontana (s. 1983), brasilialainen malli *Jimmy Fontana (1934–2013), italialainen laulaja ja näyttelijä *José de Anchieta Fontana (1940–1980), brasilialainen jalkapalloilija *Juan López Fontana (1908–1983), uruguaylainen jalkapallovalmentaja *Julian Fontana (1810–1869), puolalainen pianisti ja säveltäjä *Lavinia Fontana (1552–1614), italialainen taidemaalari *Lucio Fontana (1899–1968), italialainen taiteilija *Niccolo Fontana Tartaglia (1499–1557), italialainen matemaatikko *Norberto Fontana (s. 1975), argentiinalainen kilpa-autoilija *Riccardo Fontana (s. 1947), italialainen katolinen arkkipiispa *Santino Fontana (s. 1982), yhdysvaltalainen näyttelijä *Tom Fontana (s. 1951), yhdysvaltalainen televisiokäsikirjoittaja ja -tuottaja *Wayne Fontana (s. 1945), englantilainen laulaja ==Yhtiöt ja tuotemerkit== *Fontana Records, levy-yhtiö *Fontana, Lomaliiton kylpylöiden tuotemerkki ==Muita merkityksiä== * Fontana, suihkulähde, esimerkiksi ** Fontana di Trevi, suihkulähde Roomassa ** Fontana del Tritone, suihkulähde Roomassa Luokka:Luettelot henkilöistä sukunimen mukaan
Alzira Vargas

Alzira Vargas do Amaral Peixoto (1914–1992) oli Brasilian diktaattorin Getúlio Vargasin tytär ja neuvonantaja. Hän oli aktiivisesti mukana politiikassa isänsä rinnalla 1930-luvulta lähtien. Isänsä itsemurhan jälkeen hän lahjoitti tämän arkistoa ja muuta aineistoa Museu da Repúblicalle. Alzira Vargasin puoliso oli Brasilian Yhdysvaltojen-suurlähettiläs Ernani Amaral Peixoto. Heidän tyttärenäsä on Celina Vargas do Amaral Peixoto. ==Teokset== * Getúlio Vargas, meu pai, Editora Globo, 1960 ==Lähteet== *Daryle Williams and Barbara Weinstein, Vargas Morto, The Death and Life of a Brazilian Statesman pdf html- versio Luokka:Brasilialaiset henkilöt Luokka:Vuonna 1914 syntyneet Luokka:Vuonna 1992 kuolleet
Msida St. Joseph FC

Msida St. Joseph FC on vuonna 1906 perustettu jalkapalloseura Maltan Msidasta. Se pelaa maansa korkeimmalla sarjatasolla Maltan Valioliigassa. ==Aiheesta muualla== *Joukkueen virallinen sivusto Luokka:Maltalaiset jalkapalloseurat
Ring Magazinen vuoden tyrmäys

Ring Magazine on vuonna 1922 perustettu nyrkkeilyyn erikoistunut aikakauslehti. Vuodesta 1989 lähtien lehti on nimennyt jonkin kuluneena vuonna tapahtuneen merkittävän tyrmäyksen nimellä Knockout of the year, vuoden tyrmäys. == 1980 == * 1989: Michael Nunn tyrmäsi 1. erässä Sumbu Kalambayn == 1990 == * 1990: Terry Norris tyrmäsi 1. erässä John Mugabin * 1991: Palkintoa ei myönnetty * 1992: Kennedy McKinney tyrmäsi 11. erässä Welcome Ncitan * 1993: Gerald McClellan tyrmäsi 5 erässä Julian Jacsonin * 1994: George Foreman tyrmäsi 10 erässä Michael Moorerin * 1995: Julio Cesar Vasquez tyrmäsi 11 erässä Carl Danielsin * 1996: Wildredo Vasquez tyrmäsi 11 erässä Elos Rojasin * 1997: Arturo Gatti tyrmäsi 5 erässä Gabriel Ruelasin * 1998: Roy Jones Jr tyrmäsi 4 erässä Virgil Hillin * 1999: Derrick Jefferson tyrmäsi 6 erässä Maurice Harrisin == 2000 == * 2000: Benn Tackie tyrmäsi 10 erässä Roberto Garcian * 2001: Lennox Lewis tyrmäsi 4 erässä Hasim Rahmanin * 2002: Lennox Lewis tyrmäsi 8 erässä Mike Tysonin * 2003: Rocky Juarez tyrmäsi 10 erässä Antonio Diazin * 2004: Antonio Tarver tyrmäsi 2 erässä Roy Jones Jrin * 2005: Allan Green tyrmäsi 1 erässä Jaidon Codringtonin * 2006: Calvin Brock tyrmäsi 6 erässä Zuri Lawrencen * 2007: Nonito Donaire tyrmäsi 5 erässä Vic Darchinyanin * 2008: Edison Miranda tyrmäsi 3 erässä David Banksin. * 2009: Manny Pacquiao tyrmäsi 2 erässä Ricky Hattonin. == 2010 == * 2010: Sergio Gabriel Martínez tyrmäsi 2 erässä Paul Williamsin * 2011 Nonito Donaire tyrmäsi 2 erässä Fernando Montielin Luokka:Nyrkkeily
Bathin koulusurmat

Bathin koulusurmiksi nimitetään Bath Consolidated Schoolissa Yhdysvaltain Michiganissa 18. toukokuuta 1927 tehtyä koulusurmaa. Tekijä oli koululautakunnan jäsen Andrew Kehoe (55), joka käytti surmien välineinä räjähteitä. Kuolleita oli 45, mukaan lukien Kehoe itse, ja loukkaantuneita 58.The Bath School Disaster Kyseessä on toistaiseksi eniten kuolonuhreja vaatinut koulusurma Yhdysvalloissa. Kehoe oli ollut riidoissa koululautakunnan kanssa rahoituksesta. Hänellä oli aiempaa väkivaltataustaa ennen koulusurmia, sillä hän oli tappanut naapurinsa koiran ja hakannut yhden hevosistaan kuoliaaksi. Päivää tai paria ennen iskujensa päivämäärää hän myös surmasi vaimonsa Nellien ja asetti tämän ruumiin lojumaan kottikärryihin. Kehoe toteutti joukkomurhan kolmella räjähdyksellä, joista ensimmäinen kohdistui hänen omaan maatilaansa. Räjähdyksen uhreja olivat Kehoen kaksi hevosta, joiden jalat hän oli sitonut estääkseen niiden pakenemisen. Toinen kello 8.45 tapahtunut isku kohdistui koulurakennuksen kolmikerroksiseen pohjoissiipeen, ja huomio kiinnittyikin Kehoen maatilan sijasta oitis sinne. Tämä räjähdys oli tuhoisin, sillä siinä kuoli 38 henkilöä, joista 36 oli lapsia. Kolmannen kerran dynamiittia räjähti Kehoen autossa hänen ammuttuaan sitä kiväärillä. Autossa oli lastina räjähteiden lisäksi myös srapnelleja. Tässä räjähdyksessä surmansa sai neljä henkilöä: ylitarkastaja Huyck, eläkkeelle jäänyt maanviljelijä Nelson McFarren, koulutyttö Cleo Clayton sekä Kehoe itse. Viimeiset Bath Consolidated Schoolin oppilaat kaivettiin esiin rakennuksen raunioiden seasta vasta viiden tai kuuden aikaan illalla samana päivänä. Koulun kellarista löydettiin poliisin tutkimuksissa noin 500 paunaa räjähtämättä jäänyttä dynamiittia sekä kanisteri bensiiniä. On arveltu, että Kehoe olisi käyttänyt bensiiniä koulun polttamiseen, jos dynamiitti ei olisi toiminut. Kehoe oli jättänyt maatilansa aitaan kyltin, jossa luki "Criminals are made, not born" (). Sanomalehdissä ehdoteltiin, että Kehoe olisi saanut kimmokkeen iskuunsa maatilansa lainanmaksuun liittyvien ongelmien vuoksi, tai että hänen kärsimänsä kaksi iskua pään alueelle olisivat hämärtäneet hänen ajatteluaan. == Lähteet == Luokka:Koulusurmat Yhdysvalloissa Luokka:Vuoden 1927 rikokset Luokka:Michiganin historia
Kestokorostuminen

Kestokorostuminen (engl. long term potentiaton, LTP) on muistiin painamiseen liittyvä ilmiö hermosoluissa. Kestokorostumisessa tietynlainen sarja hermoimpulsseja lisää pidemmäksi aikaa joidenkin hermosolujen herkkyyttä ottaa vastaan hermoimpulsseja. Vastaavasti toisenlainen sarja hermoimpulsseja voi aiheuttaa kestovaimentumisen, jolloin hermosolujen herkkyys impulssien vastaanottoon vähentyy.Purves, D. et al: Neuroscience. (5.painos). Sinauer Associates, 2012, s. 169-177. ISBN 978-0-87893-695-3. (englanniksi) Kestokorostumisen tutkimus alkoi 1960-luvun lopulla Per Andersenin laboratoriossa Oslossa työskennelleiden Terje Lømon ja Timothy Blissin havaittua sekuntien kestoisen suuritaajuuksisen sähköisen stimulaation voivan vahvistaa synapsin toimintaa kanin hippokampuksessa päivien ja jopa viikkojen ajaksi. Sittemmin kestokorostumisen tutkimus on keskittynyt erityisesti hippokampusleikkeiden tutkimiseen in vitro. == Ominaisuudet == Yksittäinen hermoimpulssi on aina samanvoimakkuuksinen. Stimulaation voimakkuus vaikuttaa hermoimpulssien kulkuun siten, että niitä lähetetään nopeampaan tahtiin, eli ärsytyksen voimakkuuden kasvu nostaa impulssitaajuutta. Kestokorostumiselle on tyypillistä, ettei kauankaan kestävä heikko stimulaatio (matala hermoimpulssitaajuus) yksinään riitä kestokorostumiseen. Suuritaajuuksinen hermoimpulssisykäys voi sen sijaan hyvinkin lyhytaikaisena aikaansaada kestokorostumisen. Kestokorostuminen on nimensä mukaisesti kestävä. Lyhyt, voimakas stimulaatio voi aiheuttaa joissain tapauksissa yli vuodenkin kestävän kestokorostumisen. Synapsiyhteyden vahvistuminen edellyttää synapsia edeltävän eli presynaptisen ja sen jälkeisen eli postsynaptisen hermosolun yhtaikaisen aktivoitumisen (postsynaptisen on hermosolun depolarisoiduttava korkeintaan 100 millisekunnin kuluttua presynaptisen hermosolun depolarisaatiosta). Kestokorostuminen on myös valikoiva synapsin suhteen. Vain aktiivinen synapsiyhteys vahvistuu, eikä kahden hermosolun välisen synapsin aktivoituminen siis aiheuta kyseisten hermosolujen muissa synapseissa kestokorostumista. Vaikka heikko stimulaatio yksinään ei riitä kestokorostumiseen, voi heikkoa stimulaatiota vastaanottava synapsi kuitenkin kestokorostua, jos samassa solussa olevaa läheistä synapsia stimuloidaan samanaikaisesti voimakkaasti. Tätä ominaisuutta kutsutaan assosiatiivisuudeksi. == Lähteet == === Viitteet === Luokka:Muisti Luokka:Hermosto Luokka:Kognitiivinen neurotiede
Kevyesti päällystetty paperi

Kevyesti päällystetty paperi (; LWC) tarkoittaa puupitoista paperilaatua. Se eroaa SC-paperista siinä, että LWC-paperi on laadukkaampaa, vaaleampaa ja kiiltävämpää. LWC-paperia käytetään muun muassa lehdissä ja suoramainontatuotteissa. LWC-paperia korkeampitasoinen laatu on MWC-paperi, joka on keskiraskaasti päällystettyä. == Lähteet == * Paperin liimausasteen määritys: 2.1.2. LWC-paperi Luokka:Painopaperit
Evan Ramsey

Evan Ramsey (s. 1981) on yhdysvaltalainen rikollinen, joka hyökkäsi 19. helmikuuta 1997 aseistettuna high schooliinsa Bethelissä, Alaskassa surmaten kaksi ja haavoittaen kahta. Kuolonuhrit olivat 15-vuotias oppilas Josh Palacios ja rehtori Ron Edward. Ramseyn lapsuudessa isä joutui vankilaan ja äiti alkoholisoitui. Sijaiskodeissa elänyt poika joutui koulukiusaamisen ja seksuaalisen hyväksikäytön kohteeksi. Hän sai murhista pitkän vankilatuomion ja voi hakea armahdusta vasta vuonna 2066, mikäli on elossa 85-vuotiaana. Ramsey kärsii rangaistustaan alaskalaisessa vankilassa. == Lähteet == Luokka:Yhdysvaltalaiset murhaajat Luokka:Koulusurmat Yhdysvalloissa Luokka:Vuonna 1981 syntyneet Luokka:Elävät henkilöt
Mitä otat mukaan muistoksi sivistyksestä

Mitä otat mukaan muistoksi sivistyksestä on Keuhkojen vuonna 1996 levyttämä albumi, jonka julkaisi Bad Vugum. Albumi julkaistiin sekä CD että LP-muodossa. Yhtyeen ainoa jäsen Kake Puhuu äänitti albumin kappaleet kotonaan neliraitanauhurilla ja Islannissa. CD-versio sisältää myös aikaisemmin Keuhkojen EP-levyillä Lihaa y-akselilla olen oikeassa (1991) ja Latistaa totuudenetsinnän sanahelinäksi (1993) julkaistut kappaleet. == Kappaleet == Kaikki kappaleet säveltänyt ja sanoittanut Kake Puhuu. # # # # # # # # # # # === Lihaa y-akselilla olen oikeassa === # # # # === Latistaa totuudenetsinnän sanahelinäksi === # # # # # == Muusikot == * Kake Puhuu (Irtioton jälkeen Johannes Täi) – laulu, koskettimet, kitarat, rummut, sormiurut, nokkahuilu, al-'ud-luuttu, yksikielinen berberiviulu, basso, muoviharja, kottikärryt ja kanisterit ==Lähteet== * Mitä otat mukaan muistoksi sivistyksestä Suomen Äänitearkiston sivuilla * Finnmusic.net: Keuhot: Mitä otat mukaan muistoksi sivistyksestä CD * Finnmusic.net: Mitä otat mukaan muistoksi sivistyksestä LP * Albumin kansilehti Luokka:Keuhkojen albumit Luokka:Vuoden 1996 albumit Luokka:Bad Vugumin albumit
Ilmar Raag

Ilmar Raag (s. 21. toukokuuta 1968) on virolainen elokuvaohjaaja, -tuottaja ja -käsikirjoittaja. Hänet tunnetaan kansainvälisesti koulukiusaamista ja kouluammuskelun taustoja pohtivasta elokuvastaan Klass (2007). Hän on myös toiminut Viron television johdossa ja kirjoittanut kolumneja maan johtaviin lehtiin. Kuressaaressa syntynyt Raag opiskeli Virossa, Ranskassa ja Yhdysvalloissa. == Aiheesta muualla == * Luokka:Virolaiset elokuvaohjaajat Luokka:Vuonna 1968 syntyneet Luokka:Elävät henkilöt
Bookends

Bookends on Simon & Garfunkelin vuonna 1968 julkaistu studioalbumi. Se pysyi Yhdysvaltojen albumilistan sijalla 1 seitsemän viikkoa. Tuottajina olivat Paul Simon, Art Garfunkel ja Roy Halee. == Kappaleet == === A-puoli === # # # # # # # === B-puoli === # # # # # Luokka:Simon & Garfunkelin albumit Luokka:Vuoden 1968 albumit
Hongkongin jalkapallomaajoukkue

Hongkongin jalkapallomaajoukkue on joukkue, joka edustaa Hongkongia jalkapallon maaotteluissa. Joukkuetta hallinnoi Hongkongin jalkapalloliitto. Hongkong ei ole koskaan selviytynyt MM-kisojen lopputurnaukseen. Oman maanosansa mestaruuskisoihin se on selviytynyt kolmesti, parhaana saavutuksena pronssi vuoden 1956 kisoissa. Maajoukkueiden FIFA-rankingissa Hongkong on syyskuussa 2008 sijalla 122. Parhaimmillaan se on ollut sijalla 90 helmikuussa 1996Hongkongin FIFA-ranking tilastot FIFA:n sivuilla . == Historia == Hongkongin jalkapalloliitto perustettiin vuonna 1914, mutta FIFA:n jäseneksi se tuli vasta vuonna 1954http://www.fifa.com/associations/association=hkg/index.html . Samana vuonna Hongkong pelasi ensimmäisen virallisen maaottelunsa, jonka se hävisi Etelä-Korealle maalein 2-5.Luettelo Hongkongin maajoukkueen otteluista (RSSSF) Hongkong kuuluu Aasian jalkapalloilun edelläkävijämaihin ja lukeutui maanosan parhaisiin joukkueisiin 1950- ja 1960-luvuilla. Kautta aikain ensimmäisissä Aasian-mestaruusturnauksessa vuonna 1956 se saavutti pronssia. Hongkong selviytyi vielä Aasian mestaruuskilpailuihin 1964 (4. sija)Aasian mestaruuskilpailut 1964 (RSSSF), ja 1968, missä sijoittui viidenneksi, mutta tämän jälkeen se on jäänyt joka kerta lopputurnauksen ulkopuolelle.Hongkongin esittely FIFA:n sivuilla MM-karsintoihin Hongkong osallistui ensi kerran 1974 kisojen karsinnoista lähtien, mutta ei ole koskaan selviytynyt lopputurnaukseen. 1960-luvun huippuvuosien jälkeen joukkue onkin lähinnä satunnaisesti kyennyt yksittäisissä otteluissa kiusaamaan isompiaan. Ikimuistettavimpia hetkiä ovat vuonna 1968 saavutetti 2-1-voitto emämaasta Kiinasta 1986 Meksikon MM-kisojen karsinnoissa, mikä vei joukkueen jatkokarsintoihin, ja 2-1-voitto Thaimaasta 2004 Aasian mestaruusturnauksen karsinnoissa. == Lähteet == == Aiheesta muualla == * Hongkongin jalkapalloliitto * Hongkong FIFA:n sivuilla Maajoukkue Luokka:Jalkapallomaajoukkueet
Peter Katin

Peter Roy Katin (14. marraskuuta 1930 Lontoo – 19. maaliskuuta 2015) oli brittiläinen pianisti. Hän tulkitsi monipuolisesti useiden eri aikakausien säveltäjien teoksia. Lontoossa syntynyt Katin pääsi Royal Academy of Musiciin jo 12-vuotiaana, vaikka pääsyn virallinen ikäraja oli 16 vuotta. Pianisti debytoi Wigmore Hallissa 13. joulukuuta 1948. Hän julkaisi kymmeniä levytyksiä ja teki pedagogista työtä eri oppilaitoksissa. Eräs säveltäjä, jonka tuotantoa Katin tulkitsi ahkerasti niin konserteissa kuin levylläkin, on Frédéric Chopin (1810–1849). Orkesterien kanssa hän toimi myös kapellimestarina. == Lähteet == == Aiheesta muualla == * Viralliset sivut Luokka:Brittiläiset pianistit Luokka:Vuonna 1930 syntyneet Luokka:Vuonna 2015 kuolleet
Ruotanen (Pyhäjärvi)

Ruotanen on kylä Pyhäjärvellä. Se sijaitsee noin 5 kilometriä keskustaajamasta Pyhäsalmelta itään valtatie 27:n varressa. Kylällä sijaitsee muun muassa koulu sekä Pyhäsalmen kaivos. Ruotasen postinumero on 86900 Pyhäkumpu. ==Lähteet== ==Aiheesta muualla== * Ruotasen koulun kotisivut Luokka:Pyhäjärven kylät Luokka:Pohjois-Pohjanmaan maakunnan taajamat
Miki Falls

Miki Falls on yhdysvaltalaisen Mark Crilleyn tuottama neliosainen manga- sarjakuva. Tarinan päähenkilö on Miki, joka rakastuu salaiseen ryhmään kuuluvaan Hiroon. Sarjaan kuuluvat Miki Falls: Spring, Miki Falls: Summer, Miki Falls: Autumn ja Miki Falls: Winter. Crilley on myös tehnyt monia muita manga-tyylisiä sarjakuvia, muun muassa sarjan Akiko. ==Lähteet== * Mark Crilleyn kotisivut * ReadAboutComics.com - Miki Falls Luokka:Pseudomanga
Vice Vukov

pienoiskuva|Vice Vukov, 1964 Vice Vukov () oli kroatialainen laulaja ja poliitikko. Hän edusti Jugoslaviaa Eurovision laulukilpailuissa vuosina 1963 ja 1965. Hän joutui 1970–1980-luvuilla hallituksen epäsuosioon poliittisena toisinajattelijana, ja hänen muusikonuransa keskeytyi. Hän oli kroatialaisen patriotismin symboli.Croatian singer, a patriotic icon, dies Šibenikissä syntynyt Vukov opiskeli Zagrebissa ja Pariisissa.Croatian Singer And MP Vice Vukov Dies Kroatian itsenäistyttyä Vukov liittyi sosiaalidemokraatteihin. Hän pääsi parlamentin jäseneksi vuonna 2003. Kaaduttuaan portaissa 17. marraskuuta 2005 Vukov sai vaikean päähän kohdistuneen vamman eikä koskaan toipunut. Hän kuoli Zagrebissa vajaat kolme vuotta myöhemmin. == Lähteet == Luokka:Kroatialaiset laulajat Luokka:Kroatialaiset poliitikot Luokka:Jugoslavian euroviisuedustajat Luokka:Vuonna 1936 syntyneet Luokka:Vuonna 2008 kuolleet Luokka:Vuoden 1963 euroviisuedustajat Luokka:Vuoden 1965 euroviisuedustajat
Araset

Araset (Nannopsittaca) on papukaijojen heimoon kuuluva lintusuku. Sukuun kuuluu 2 lajia. == Lajit == * Sinilakkiaranen (Nannopsittaca dachilleae) * Tepuiaranen (Nannopsittaca panychlora) ==Lähteet== ==Aiheesta muualla== *BirdLife Suomi ry: Maailman lintujen suomenkieliset nimet 2., uudistettu painos (2006) Luokka:Papukaijat
Ok

Ok tarkoittaa seuraavia: * okei, OK, Ok, O.K., interjektio * * Oikea kysymys, OK, suomalainen tietokilpailuohjelma * OK!, Pelle Miljoona & Rockers -yhtyeen albumi * OK!, brittiläinen aikakauslehti * Oklahoma, postilyhenne OK, Yhdysvaltain osavaltio * osuuskauppa, ok, osuuskuntamuotoinen kauppa * osuuskunta, entinen lyhenne ok., nykyinen lyhenne osk. tai osk, osuustoimintaan perustuva yhtiömuoto. * OK, oikeuskansleri * OK, 80-luvun alussa ilmestynyt suomalainen musiikkilehti * OK-kortti, Suomessa 1965–1986 käytössä ollut Luottokunnan kehittämä maksukortti * OK, Robin Schulzin musiikkikappale vuodelta 2017 * OK-nimisiä yrityksiä: ** ** OK-Liha, aik. Karjakunta, Suomessa 1978–1985 osuuskauppojen keskusliikkeenä toiminut lihateollisuusyritys ** OK Perintä, suomalainen perintäalan yritys ** OK Petroleum, vuosina 1986–1998 toiminut ruotsalainen öljy-yhtiö * urheiluseuroja: ** OK Orient, suomalainen suunnistusseura ** OK Ravinen, ruotsalainen Nackassa toimiva suunnistusseura ** OK Tyr, ruotsalainen Karlstadissa toimiva suunnistusseura
Brasilianarat

Brasilianarat (Primolius) on papukaijojen heimoon kuuluva lintusuku. == Brasilianaroihin (Primolius) kuuluvia lajeja == * Brasilianara (Primolius maracana) * Sepelara (Primolius auricollis) * Sinipääara (Primolius couloni) ==Lähteet== ==Aiheesta muualla== *BirdLife Suomi ry: Maailman lintujen suomenkieliset nimet 2., uudistettu painos (2006) Luokka:Brasilianarat
Kildebert I

Kildebert I (noin 497 – 23. joulukuuta 558) oli merovingien kuningashuoneeseen kuulunut frankkien kuningas ja yksi Klodvigin neljästä pojasta. Muut olivat Klotar I, Klodomir ja Teoderik I. Kildebert I osallistui burgundien kuningaskunnan hävitykseen vuonna 534. Klodvigin kuoltua vuonna 511 frankkien valtakunta jaettiin neljään osaan Klodvigin poikien kesken. Kildebert sai pääkaupungikseen Pariisin, ja hän hallitsi alueita, jotka ulottuivat lännessä Englannin kanaaliin ja pohjoisessa Somme-joelle. Kildebertin valtakausi oli sotaisaa aikaa. Hän osallistui vuonna 523 frankkien burgundien kuningaskuntaa vastaan suunnatulle sotaretkelle. Seuraavana vuonna Klodomir kaatui Vezeroncen taistelussa ja Klodomirin lapset murhautettiin. Sen jälkeen Kildebert otti haltuunsa Chartresin ja Orléansin. Kildebert osallistui myös vuosina 532 ja 534 uusiin sotaretkiin burgundeja vastaan ja liitti osan burgundien alueesta omaan kuningaskuntaansa. Vuonna 531 Kildebert hyökkäsi sisarensa Chrotildan pyynnöstä visigoottien kuningasta Amalarikia vastaan. Amalarik joutui vetäytymään Barcelonaan, jossa hänet murhattiin. Kildebert marssi Espanjaan veljensä Klotar I:n kanssa uudestaan vuonna 542 ja sai tällä retkellä sotasaaliiksi Pyhän Vincentin tunikan. Hän vei pyhäinjäännöksen Pariisiin ja perusti Saint-Germain-des-Prés’n luostarin, jossa tunikaa säilytetään. Kildebert kuoli vuonna 558, ja hänet haudattiin perustamaansa luostariin. Kildebert ei jättänyt miespuolisia perijöitä, ja Klotar otti Kildebertin maat haltuunsa. == Katso myös == *Luettelo frankkien kuninkaista == Lähteet == == Aiheesta muualla == Luokka:Frankkien kuninkaat Luokka:490-luvulla syntyneet Luokka:Vuonna 558 kuolleet
Siniaratit

Siniaratit (Pionus) on papukaijojen heimoon kuuluva lintusuku. Sukuun kuuluu 7 lajia. == Siniaratteihin (Pionus) kuuluvia lajeja == * Luumupääaratti (Pionus tumultuosus) * Meksikonaratti (Pionus senilis) * Parananaratti (Pionus maximiliani) * Pronssiaratti (Pionus chalcopterus) * Punanokka-aratti (Pionus sordidus) * Ruskoaratti (Pionus fuscus) * Siniaratti (Pionus menstruus) ==Lähteet== Luokka:Siniaratit
Kilperik II

Kilperik II (Chilperic, noin 672–721) oli Neustrian kuningas vuodesta 715 ja kaikkien frankkien kuningas vuodesta 719 kuolemaansa asti.Chilperic II Encyclopedia Britannica Hän oli viimeinen Merovingien kuningassuvun jäsenistä, jolla oli omaa todellista valtaa. Aluksi hän oli lähinnä Neustrian ("Länsivaltakunnan") major domuksen Ragenfridin ohjailema nukkehallitsija, mutta osoittautui urheaksi soturiksi ja taisteli joukkojensa edessä, kun Ragenfrid ja Kilperik hyökkäsivät yhdessä Austrasiaan ("Itävaltakuntaan"). Sotaonni kuitenkin kääntyi, ja Austrasian major domuksesta Kaarle Martelista tuli 720 koko Frankkien valtakunnan major domus ja tosiasiallinen hallitsija.Charles Martel Encyclopedia Britannica Kilperik vietti nuoruutensa luostarissa ja käytti munkkinimeä Daniel, mutta muutti nimensä noustessaan Neustrian kuninkaaksi. == Katso myös == *Luettelo frankkien kuninkaista *Kolmas frankkien sisällissota == Lähteet == Luokka:Frankkien kuninkaat Luokka:Vuonna 672 syntyneet Luokka:Vuonna 721 kuolleet
Viisisädetyräkki

Viisisädetyräkki (Euphorbia helioscopia) on yksivuotinen, pysty- ja tanakkavartinen tyräkkikasvi, joka kasvaa rikkakasvina pelloilla ja puutarhoissa. Laji on myrkyllinen kuten muutkin tyräkit. == Ulkonäkö == Viisisädetyräkin varsi on 15–40 cm korkea. Tyvellä saattaa olla haaroja. Varsilehdet ovat ruodittomia, vastapuikeita ja tylppä- tai lanttokärkisiä. Lehtien kärkipuoli on sahalaitainen. Kasvi on kalju ja väriltään kellanvihreä. Varren latvaan muodostuu sarjamainen kukinto, jossa on lajin nimen mukaisesti viisi haaraa. Kukinnon tyvellä on kiehkurana viisi varsilehtien kaltaista tukilehteä. Kukintohaarojen kärkeen muodostuu tyräkeille ominainen valekukka (cyathium). Siinä on alinna kaksi varsilehtien kaltaista, mutta kellertävämpää ylälehteä. Niiden keskellä on neljä pyöreähköä, vaaleanvihreää mesiäislevyä. Näiden välissä ovat valekukkaan kuuluvat varsinaiset kukat: useita hyvin pieniä, kehättömiä, yksiheteisiä hedekukkia ja keskimmäisenä vihreä emikukka. Emikukka sisältää vain kukkaperän päässä olevan emiön, jonka pallomaisesta sikiäimestä muodostuu pyöreähkö, kolmelohkoinen kotahedelmä. Kodan kasvaessa emikukka alkaa nuokkua ja painuu mesiäislevyjen kehän ulkopuolelle. Kukinnan edistyessä jokaisen valekukan tyveltä kasvaa yleensä kolme sivuhaaraa, joihin muodostuu samanlaiset valekukat. Kukinnon haaroittuminen saattaa jatkua samalla tavoin näistä uusista valekukista. == Levinneisyys == Lähes koko Eurooppa kuuluu viisisädetyräkin levinneisyysalueeseen. Se puuttuu kuitenkin Islannista, Färsaarilta ja Huippuvuorilta. Fennoskandian keski- ja pohjoisosissakin se on harvinainen. Kaakkois-Euroopasta levinneisyysalue jatkuu hajanaisena läpi Aasian lauhkeiden osien Japaniin saakka. Viisisädetyräkin alkuperäinen luontainen esiintymisalue ei ole varmasti tunnettu, sillä nykyisin se esiintyy kaikkialla nimenomaan peltorikkaruohona. Edellä mainittujen alueiden ulkopuolella eli Afrikassa, Australiassa ja Uudessa Seelannissa sekä Pohjois- ja Etelä-Amerikassa se on kuitenkin uusi tulokas. Suomessa viisisädetyräkkiä tavataan runsaammin lounaassa Etelä- Satakuntaan, Etelä-Hämeeseen ja Uudellemaalle asti. Yleinen se on kuitenkin vain Ahvenanmaalla, Varsinais-Suomessa ja Uudellamaalla. Näillä vanhoilla viljelysseuduilla se on ilmeisesti muinaistulokas. Enemmän tai vähemmän vakiintuneena uustulokkaana viisisädetyräkkiä on esiintynyt Savossa ja Karjalassa sekä Pohjanmaan rannikolla. == Lähteet == == Aiheesta muualla == * Kasviatlas 2022: Viisisädetyräkin (Euphorbia helioscopia) levinneisyys Suomessa. * LuontoPortti: Viisisädetyräkki (Euphorbia helioscopia) * Pohjolan kasvien pauloissa: Euphorbia helioscopia - viisisädetyräkki * ITIS: Euphorbia helioscopia * United States Department of Agriculture (USDA): Euphorbia helioscopia * Flora of China: Euphorbia helioscopia Luokka:Tyräkit Luokka:Myrkylliset kasvit
Dadá Maravilha

Dario José dos Santos (s. 4. maaliskuuta 1946 Rio de Janeiro), tunnetaan myös nimillä Dario ja Dadá Maravilha (Dadá the Wonder) on brasilialainen entinen jalkapalloilija ja maailmanmestari. == Lähteet == == Aiheesta muualla == Luokka:Brasilialaiset jalkapalloilijat Luokka:Jalkapallon maailmanmestarit Luokka:Vuonna 1946 syntyneet Luokka:Elävät henkilöt
Kuubanamatsoni

Kuubanamatsoni (Amazona leucocephala) on amatsonien sukuun kuuluva papukaija. == Koko ja ulkonäkö == Kuubanamatsoni on keskikokoinen papukaija, pituudeltaan 28–33 cm. Sen pääasiallinen väri on vihreä, jota löytyy niskasta, selästä, vatsasta, pyrstöstä ja osittain siivistä. Siivissä on myös sinistä. Kaula ja posket ovat punaiset, otsa ja silmien ympäristö taas valkoista. Nokka on vaaleanruskeahko. == Levinneisyys == Kuubanamatsoneja tavataan luonnonvaraisena Kuuban saarella, Isla de la Juventudilla, Bahamassa ja Caymansaarilla Karibialla. Populaation kooksi on laskettu Kuuban saarella noin 10 000 yksilöä, Isla de la Juventudilla 1 100–1 320 yksilöä, Caymansaarilla Crand Caymanilla 3 402 yksilöä, Cayman Bracrella 400–500 yksilöä ja Bahamalla Abacon saarella 3 550 yksilöä sekä Inaguan saarella 6 350 yksilöä vuonna 2006. IUCN:n luokituksen mukaan kuubanamatsoni on silmälläpidettävä laji. == Alalajit == Kuubanamatsonilla on neljä alalajia: * Amazona leucocephala bahamensis * Amazona leucocephala caymanensis * Amazona leucocephala hesterna * Amazona leucocephala leucocephala == Lemmikkinä == Suomessa kuubanamatsoni on harvinainen lemmikki, mutta sitä kuitenkin tavataan ajoittain. Kuubanamatsonin hoito ei eroa juuri lemmikkilintujen perushoidosta. Voidakseen hyvin se tarvitsee omanlajisen tai vähintään samaa sukua olevan lintutoverin, runsaasti tilaa, lajityypillisiä tarpeita tyydyttävän ruokavalion, riittävästi virikkeitä, lintulähtöiset käsittely- ja koulutustavat sekä päivittäistä vapaanaoloa häkistä turvalliseksi tehdyssä sisätilassa. Laji kuuluu CITES I/A-liitteeseen, jonka vuoksi kaikessa siihen liittyvässä kaupankäynnissä myös Suomen sisällä linnulle vaaditaan alkuperätodistus, pysyvä tunnistemerkintä (siru tai umpirengas) sekä Suomen ympäristökeskuksen myöntämä EU-lupanumero. Ilman näitä myös lajin pesittäminen eli poikasten tuottaminen on kiellettyä. == Lähteet == ==Aiheesta muualla== *BirdLife Suomi ry: Maailman lintujen suomenkieliset nimet 2., uudistettu painos (2006) *ITIS: Amazona leucocephala Luokka:Amatsonit
Guizzo

Guizzo on historiallinen italialainen skootterimerkki. Toiminimi Palmieri & Gulinelli valmisti Guizzo-merkkisiä skoottereita ja mopoja Bolognassa 1955–1964 Tutte le Case motociclistiche Italiane, haettu 25.9.2008 "Scooter di 150 cc e ciclomotore di 48 cc a due tempi, costruiti dal 1955 dalla Palmieri e Gulinelli di Bologna.". Guizzossa oli 149 cm³ kaksitahtimoottori, joka oli astinlaudan alla vaakatasossa. Jalkatilassa oli pieni luukku ja avattava kansi, josta huoltokohteisiin päästiin käsiksi. Neliportaisen vaihdelaatikon pykäliä siirrettiin jalkavivulla. Voimansiirto takapyörään tapahtui ketjulla. Renkaat olivat 12-tuumaiset.Motorcycle 413 09/2004, haettu 25.9.2008 นิตยสารมอเตอร์ไซค์ (ฉบับที่ 413 ประจำเดือน กันยายน 2547): Guizzo Scooter 'ล้อเล็ก' หน้าตาประหลาดจากยุค 'ฟิฟตี้' == Lähteet == == Aiheesta muualla == *Guizzo-skootteri (1961) *Club Guizzo Vicentina (Argentiina): kuvia Guizzo- skoottereista Luokka:Skootterit Luokka:Italialaiset moottoripyörävalmistajat
Neutraalipunainen

Neutraalipunainen eli toluyleenipunainen (C15H17ClN4) on eurhodiiniväriaine, jota käytetään pH-indikaattorina ja soluja tutkittaessa. Neutraalipunainen vaihtaa väriään punaisesta keltaiseksi pH:n ollessa alueella 6,8-8,0. Aine myydään usein hydrokloridisuolana. Neutraalipunaisen on todettu olevan mutageeninen == Lähteet == == Aiheesta muualla == *Neutraalipunainen Terveysportti *Neutraalipunaisen käyttöturvallisuustiedote, Sigma Aldrich (Merck), viitattu 31.5.2018. Luokka:Indikaattorit Luokka:Aromaattiset heterosykliset typpiyhdisteet
Ruskea aikakirja

Ruskea aikakirja on Keuhkojen vuonna 1998 levyttämä albumi, jonka julkaisi Bad Vugum. Kala Einolle omistetulla levyllä on 13 kappaletta ja se sisältää myös CD-ROM-ohjelman. == Kappaleet == Albumin kaikki kappaleet on säveltänyt ja sanoittanut Kake Puhuu. # # # # # # # # # # # # # == Muusikot == *Kake Puhuu - laulu, koneet, kamngia, kitara, airo, huilu, purkit, design, valokuvat, nauhoitus, miksaus ja multimedia *Rellu & Kuitsi - vierailevat soittajat ==Lähteet== * Ruskea aikakirja Suomen Äänitearkiston sivuilla * Finnmusic.net: Keuhot: Ruskea aikakirja * Fono.fi: Ruskea aikakirja * Albumin kansilehti Luokka:Keuhkojen albumit Luokka:Vuoden 1998 albumit Luokka:Bad Vugumin albumit
Carl Honoré

Carl Honoré (s. 1967 Skotlanti) on kanadalainen toimittaja, joka luopui urastaan ja ryhtyi hitausliikkeen esitaistelijaksi.Anssi Miettinen: Apostoli saarnaa kiirettä vastaan. Helsingin Sanomat 25.9.2008, s. C3. Honoré suoritti tutkinnon Edinburghin yliopistossa aineinaan historia ja italian kieli. Hän on toiminut katulasten parissa Brasiliassa ja sai työstään virikkeen ryhtyä toimittajaksi. Hän on ollut vapaana toimittajana eri puolilla maailmaa, ja hänen artikkeleitaan on ilmestynyt muun muassa lehdissä The Economist ja Observer.Carl Honoren kirjailijaelämäkerta Honoré asuu Lontoossa vaimonsa ja kahden lapsensa kanssa. Hän pitää kotikaupunkinaan Kanadan Edmontonia, jossa hän vietti lapsuutensa. ==Teokset== *In Praise of Slow, HarperOne, 2004, suom. Slow – elä hitaammin! Bazar, 2008 suom. Outi Huovinen * Under Pressure: Rescuing Our Children from the Culture of Hyper-Parenting, HarperOne, 2008 ==Lähteet== ==Aiheesta muualla== * Carl Honorén sivusto * In Praise of Slow * TED Talk of Carl Honore * Carl Honoren kirjailijaelämäkerta Luokka:Kanadalaiset toimittajat Luokka:Vuonna 1967 syntyneet Luokka:Elävät henkilöt
Hindustan Ambassador

Hindustan Ambassador on vuodelta 1957 peräisin olevan englantilaisen Morris Oxfordin intialainen muunnos. Automallia valmisti Intiassa vuonna 1942 perustettu Hindustan Motors vain vähäisin muutoksin vuodesta 1958 vuoteen 2014. Hindustan Ambassador oli kotimaassaan hyvässä maineessa virkamiesten ja poliitikkojen autona ja taksina. Valkoisena se oli Jawaharlal Nehrusta alkaen kaikkien Intian pääministereiden virka-autona. Valkoista autoa eivät saaneet ulkomaalaiset, ja niinpä Saksan Delhin-suurlähettiläs piti omana lippuautonaan kirkkaanpunaista Ambassadoria. Mallinimi tarkoittaakin suomeksi suurlähettilästä. Hindustan on puolestaan Intiasta joissakin yhteyksissä käytetty nimi. Automallin tuotanto oli suurimmillaan 1980-luvulla, jolloin sitä syntyi jopa 24 000 kappaletta vuodessa. Maan talouden avautuessa 1990-luvulla ja japanilaisautojen maahantulon myötä kysyntä kuitenkin hiipui niin, että vuonna 2000 Ambassadoria valmistettiin enää 5 000 ja loppuaikoina 2014 vain muutama päivässä. Ranskalainen autojätti Groupe PSA, vuodesta 2021 Stellantis, kaavailee Hindustan Ambassador -mallinimen paluuta Intian markkinoille modernina sähkötoimisena kaupunkimaasturina vuonna 2022. PSA perusti vuonna 2017 Intiaan yhteisyrityksen Hindustan Motorsin kanssa. == Lähteet == == Aiheesta muualla == * https://www.carandbike.com/news/hindustan- ambassador-a-brief-history-1659004 * https://auto.ndtv.com/news/hindustan- ambassador-a-brief-history-1659004 * https://www.financialexpress.com/auto/car-news/ambassador-cars-india- return-8-things-to-know-about-hindustan-motors-crown-jewel/1189851/ Luokka:Automerkit